
REPUBLIKA HRVATSKA
TRGOVAČKI SUD U ZAGREBU        
Zagreb, Amruševa 2/II 			                                                1  St-172/2013.

Z  A  K  LJ  U  Č  A  K 

TRGOVAČKI SUD U ZAGREBU po stečajnom sucu Nini Radiću u stečajnom postupku nad stečajnim dužnikom, RP TRGOVINA d.o.o. u stečaju Zagreb, Trsje 37 c, MBS:080242048, OIB:98367738616, 24. rujna 2018. godine,

z  a  k  lj  u  č  i  o       j e

I	Sud određuje način unovčenja nekretnina, upisanih u zemljišne knjige Općinskog građanskog suda u Zagrebu, Zemljišnoknjižni odjel Zagreb, k.o. Grad Zagreb, kako slijedi:

1. z.k.ul.br. 50091, k.č.br. 8956/2, Stambena zgrada Trsje br. 37 C i dvorište, ukupne površine 892 m2, povezano s posebnim dijelom nekretnine označene kao                       1. Suvlasnički dio 3643/10000 (E-1) - 1. Garaža oznake PGM-A površine 17,55 m2 NKP i stambena jedinica oznake "A" površine 148,68 m2 NKP
Na ovom ročištu za dražbu nekretnina se ne može prodati ispod vrijednosti od 875.000,00 kn.

2. z.k.ul.br. 50091, k.č.br. 8956/2, Stambena zgrada Trsje br. 37 C i dvorište, ukupne površine 892 m2, povezano s posebnim dijelom nekretnine označene kao                              2. Suvlasnički dio 3470/10000 (E-2) - 1. Garaža oznake PGM-B površine 17,17 m2 NKP i stambena jedinica oznake "B" površine 141,14 m2 NKP
Na ovom ročištu za dražbu nekretnina se ne može prodati ispod vrijednosti od 895.000,00 kn.

prodajom u ovom stečajnom postupku uz odgovarajuću primjenu pravila o ovrsi na nekretninama.

Prodaja se obavlja usmenom javnom dražbom po načelu "viđeno - kupljeno" što isključuje sve naknadne prigovore kupca. Nekretnine se prodaju pojedinačno.

Ročište za prodaju određuje se  18. listopada 2018. godine u 10,00 sati u prostorijama Trgovačkog suda u Zagrebu, Petrinjska 8, soba 85 / II kat.

Kupac je dužan platiti sve poreze i pristojbe u svezi s prodajom. Na javnoj dražbi mogu sudjelovati samo fizičke i pravne osobe koje su prethodno uplatile jamčevinu najkasnije 15. listopad 2018. Jamčevina se određuje u iznosu od 10 %  vrijednosti ispod koje se nekretnina ne može prodati, koja vrijednost je naznačena uz svaku pojedinačnu nekretninu.
Osoba koja valjano želi pristupiti dražbi kao ponuditelj mora uplatiti na depozitni račun ovog suda broj:IBAN:HR9223900011300000460, pozivom na broj 05 St-1722013 iznos jamčevine. Uplata u višem ili nižem iznosu od određene jamčevine neće biti prihvaćena. Ukoliko osoba želi sudjelovati na dražbi za više nekretnina mora za svaku pojedinačno uplatiti jamčevinu. U nalogu za plaćanje mora biti opisana konkretna nekretnina /npr. z.k.ul.br. 50091 etaža E-1/. Sud utvrđuje pravo na pristup dražbi s obzirom na opis iz svrhe uplate od strane banke uplatitelja prema banci depozitnog računa suda. 
Sudionicima dražbe čija ponuda bude prihvaćena, jamčevina će se uračunati u cijenu, a ostalima se vraća u roku od 15 dana od dana održavanja dražbe. 
Jamčevina se vraća isključivo na račun s kojeg je izvršena uplata i nije moguć gotovinski povrat iznosa u računovodstvu  suda. 
Ponuditelj koji ponudi najveću cijenu dužan je položiti kupovninu umanjenu za iznos jamčevine u roku od  30 dana nakon pravomoćnosti rješenja o dosudi. 
Ukoliko kupac ne položi kupovnu cijenu u navedenom roku Sud će rješenjem oglasiti prodaju nevažećom i odrediti novu prodaju. Uplaćena jamčevina zadržati će se radi namirenja troškova nove prodaje i naknade razlike kupovne cijene. U rješenju o dosudi sud će odrediti stjecanje prava na upis prava vlasništva  u zemljišne knjige po uplati kupovnine u cijelosti. 
Nakon pravomoćnosti rješenja o dosudi nekretnine i pošto kupac uplati kupovninu, sud će donijeti zaključak o predaji nekretnine kupcu. Kamate se ne uračunavaju u jamčevinu. 

O    b     r    a    z    l    o    ž    e    n  j    e

Temeljem odluke skupštine vjerovnika od 26. kolovoza 2013. i Rješenja ovoga suda od 15.06.2018. godine sud je donio odluku o prodaji nekretnina. Temeljem članka 6., 17. i 164.,  Stečajnog zakona koji se primjenjuje na postupanje u ovom predmetu  (NN 44/96 – 133/12)  odlučeno je kao u izreci. Stečajni upravitelj  je dužan izvršiti objavu oglasa na web stranici Visokog trgovačkog suda RH.

U Zagrebu, 24. rujna 2018. godine
                                                                                                  
      STEČAJNI SUDAC:
                                                                                                    NINO RADIĆ   v.r. 

POUKA O PRAVNOM LIJEKU: 
Protiv zaključka žalba nije dopuštena ( čl. 11. st. 9. Stečajnog zakona).	

						Za točnost otpravka-ovlašteni službenik: 
						            Tatjana Slaviček 

